Във връзка с постъпило в РИОСВ-Пловдив Уведомление с вх. № ОВОС-1156/27.04.2026г. за ИП  “Жилищно строителство - 5 бр. УПИ“ в ПИ 31036.12.10, м.“Мерите-2“, по КК с. Златитрап, общ. Родопи, обл. Пловдив и писмо с изх. № ПУ-01-685-1/02.06.2026г. на Басейнова Дирекция Източнобеломорски район, с възложител ИЛ. ДОНЧЕВА –МАРИНОВА,  В. ДОНЧЕВА, Т. ДОНЧЕВА-КАЛИЩО, на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:
І. Относно приложимата процедура по реда на глава шеста на Закона за   опазване на околната среда (ЗООС)
     
1. С представеното уведомление за инвестиционно предложение се предвижда Жилищно строителство – 5 броя упи и 5 броя сондажни кладенци с дълбочина до 10м. Заявеното ИП е съгласувано с БД ИБР.
С писмо изх. № ПУ-01-685-1/02.06.2026г. БД ИБР изразяват, че ИП е допустимо от гледна точка на ПУРБ (2022-2027г.) и ПУРН (2022-2027г.) на ИБР, Закона за водите и подзаконовите актове към него, като е поставено условие:
С оглед опазване на количественото състояние на подземните води и предотвратяване на влошаването му, същите следва да се разкрият чрез изграждане на 1 (един) брой съоръжение за  водовземане (съгласно чл. 52 от Наредба № 1/10.10.2007 г.) в ПИ 31036.12.10, м.“Мерите-2“, по КК с. Златитрап, общ. Родопи, обл. Пловдив за собствени потребности.
Така заявеното ИП попада в обхвата на т.10, буква „б“ от Приложение № 2 от Закона за опазване на околната среда /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС.

      ІІ. Относно приложимата процедура по реда на чл. 31 от Закона за биологичното разнообразие (ЗБР)

Имотът не попада в ЗЗ и ЗТ. Най–близко разположена защитена зона е BG0001033 „Брестовица” за опазване на природните местообитания и на дивата флора и фауна, обявена със Заповед №РД-381/15.05.2020 г.(ДВ бр.50/02.06.2020 г.) на Министъра на околната среда и водите.
Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“.

Копие на писмото е изпратено до Община Родопи, Кметство с. Златитрап, БД ИБР

